Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14802

c) a légijármű adásának érthetőségére vonatkozó információk. 5.2.1.8.3 PANS. - Az ellenőrző adást és az arra adott választ a légiforgalmi állomáson rögzíteni kell. 5.2.1.8.4 PANS. - Amikor az ellenőrzést elvégezték, akkor az alábbiaknak megfelelő érthetőségi fokozat szerint kell értékelni azt. Érthetőségi fokozatok 1 Érthetetlen 2 Szakadozottan érthető 3 Érthető, de csak nehézségekkel 4 Érthető 5 Tökéletesen érthető 2007/70/II. szám 5.2.1.9 Közlemény-váltás 5.2.1.9.1 A közlemény-váltásnak tömörnek és egyértelműnek kell lennie, ahol lehetséges, a szabványos szakmai kifejezések használatával. 5.2.1.9.1.1 Ajánlás. - A rövidítési eljárásokat lehetőleg csak akkor kell használni, ha már az összeköttetést létrehozták, és ahol nem valószínű, hogy ez összetévesztést okozhat. 5.2.1.9.2 A vétel nyugtázása. A vevő állomás kezelőjének meg kell győződnie arról, hogy a közleményt pontosan vette, mielőtt a vételt nyugtázná. Megjegyzés. - A vétel nyugtázását nem szabad összetéveszteni a rádió távközlési hálózat üzemi tevékenységeibe való bekapcsolódás igazolásával. 5.2.1.9.2.1 Ha egy közlemény vételének nyugtázását egy légijármű-állomás továbbítja, akkor a nyugtázó közlemény a légijármű hívójeléből áll. 5.2.1.9.2.2 PANS. - A légijármű-állomás a légiforgalmi irányítás fontos (lényeges) közleményeinek, vagy azok bizonyos részeinek vételét lehetőleg visszaolvasással igazolja/nyugtázza, majd a visszaolvasást a saját rádió-hívójelével fejezze be!

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes